stanford-oval/wikipedia huggingface dataset:
Mercè Rodoreda

Mercè Rodoreda
Mercè Rodoreda (Barcelona, 1908 – Girona, 1983) oli katalaaniksi kirjoittanut espanjalainen kirjailija. Häntä pidetään merkittävimpänä toisen maailmansoden jälkeisistä katalonialaisista romaanikirjailijoista. Hänen romaanistaan Timanttiaukio on tullut katalonialaisen kirjallisuuden arvostetuin romaani. Rodoreda vietti yli kaksikymmentä vuotta maanpaossa (Geneve). Hän kuoli syöpään 74-vuotiaana.
Romaanit

Sóc una dona honrada? (1932).
Del que hom no pot fugir (1934).
Un dia en la vida d'un home (1934).
Crim (1936).
Aloma (1938).
La plaça del Diamant (1962).
El carrer de les Camèlies (1966).
Jardí vora el mar (1967).
Mirall trencat (1974).
Quanta, quanta guerra... (1980).
La mort i la primavera Barcelona (1986).
Isabel i Maria (1991).
Romaanit käännetty suomeksi

Timanttiaukio [La plaça del Diamant]. Helsingissä: Otava, 1988. (Käännös: Jyrki Lappi-Seppälä).
Michel Currat

| Michel Currat> Henkilötiedot |
| --- | --- |
Syntynyt: 1. joulukuuta 1933 (ikä 90)
Kansalaisuus:   Sveitsi
Uimari
Lajit:  100 m vapaauinti
Michel Currat (s. 1. joulukuuta 1933) on sveitsiläinen uimari. Hän edusti Sveitsiä vuoden 1952 kesäolympialaisten 100 metrin vapaauinnissa sijoittuen sijalle 60.
Martin Klaproth

Martin Heinrich Klaproth
Martin Heinrich Klaproth (1. joulukuuta 1743 – 1. tammikuuta 1817) oli saksalainen itseoppinut apteekkari ja kemisti, joka löysi monia alkuaineita.
Elämä

Martin Klaproth aloitti uransa apteekkarin apulaisena Quedlinburgissa, Hannoverissa, Berliinissä ja Danzigissa. 1780 hän perusti oman apteekin Berliiniin. Vuonna 1783 Klaproth sai pojan, Julius Klaprothin, josta tuli tunnettu orientalisti. Vuodesta 1782 Martin Klaproth toimi Ober-Collegium Medicumin asessorina ja vuodesta 1787 kemian lehtorina Preussin kuninkaallisen tykistön koulussa. Vuonna 1810 perustettiin Berliinin yliopisto, josta hän sai kemian professuurin. Elämänsä aikana Martin Klaproth eteni Saksan johtavaksi kemistiksi.
Teot

Klaproth tunnettiin tarkkana ja uuraana työskentelijänä, joka antoi merkittävän panoksen analyyttisen kemian ja mineralogian systematisoimiseen. Hän edisti kvantitatiivisen tutkimuksen käyttöä kemiassa ja oli yksi ensimmäisiä Lavoisierin oppien kannattajia Ranskan ulkopuolella.
Apteekkarin työssään Klaproth löysi useita alkuaineita. Vuonna 1791 hän eristi titaanin rutiilista uskoen sen olevan aiemmin tuntematon, mutta William Gregor oli jo löytänyt titaanin aiemmin samana vuonna ilmeniitistä. Klaproth ehti kuitenkin ensimmäisenä eristämään uraanin pikivälkkeestä 1789 ja zirkoniumin samana vuonna. Klaproth myös tunnisti ne alkuaineiksi kuitenkaan onnistumatta niiden saamisessa metalliseen olomuotoon. Hän myös kuvaili ensimmäisenä useiden yhdisteiden koostumukset, mukaan lukien useita vastalöydettyjen telluriumin, strontiumin, ceriumin ja kromin yhdisteitä.
Klaprothin ei antanut uraanille nimeä klaprothium sen aikaisen nimeämiskäytännön mukaisesti. Ilmeisesti hän oli liian vaatimaton, ja sen sijaan ehdotti vasta löydetyn Uranus-planeetan mukaan "väliaikaista" nimeä uraani, kunnes parempi nimi löydettäisiin. Nimi uraani kuitenkin jäi käyttöön. Myöhemmin jaksollisen järjestelmän seuraavat alkuaineet, neptunium ja plutonium nimettiin seuraten Klaprothin vahingossa aloittamaa tapaa liikkuen planeettakunnassa ulommas: Neptunus ja Pluto olivat Uranuksesta seuraavat planeetat.
Klaprothin kraatteri kuussa on saanut nimensä Martin Klaprothin mukaan.
Julkaisut

Klaprothin julkaisut, joita kertyi yli 200 kappaletta, on koottu teoksiin Beiträge zur chemischen Kenntnis der Mineralkörper (5 osaa, 1795–1810) ja Chemische Abhandlungen gemischten Inhalts (1815). Hän julkaisi myös sanakirjan Chemisches Wörterbuch (1807–1810). Luettelo Klaprothin julkaisuista on saatavissa  Brandenburgin tiedeakatemian kotisivuilta ().
Klaprothin muistomerkki Berliinin teknillisellä yliopistolla.
Mediantti

Mediantti ("välittäjä"), myös terssi ("kolmas"), tarkoittaa sävelasteikossa III asteen säveltä. Medianttia vastaa duurissa solmisaatioavu mi ja mollissa do. Yhdessä asteikon I sävelen, perussävelen eli toonikan, sekä V sävelen eli dominantin kanssa se muodostaa sävellajin peruskolmisoinnun. Duurissa toonikan ja mediantin välissä on suuri terssi, mollissa pieni terssi.
Mollin mediantti on samalla sen rinnakkaissävellajin perussävel. Mollin rinnakkaissävellaji on duuri, jolla on sama etumerkintä eli sama määrä ylennettyjä tai alennettuja säveliä kuin kyseisessä mollissa. Täten esimerkiksi a-mollin rinnakkaissävellaji on C-duuri, koska a-mollin mediantti on C.
| toonika | supertoonika | mediantti | subdominantti | dominantti | submediantti | johtosävel |
Melonta kesäolympialaisissa 2020 – naisten 200 metrin kanadalaisyksikkö

Naisten 200 metrin kanadalaisyksikkö Tokion kesäolympialaisissa 2020 kilpaillaan 4.–5. elokuuta 2021 Sea Forest Waterwaylla. Kilpailuun osallistuu 12 urheilijaa.
Karsinnat

Olympialaisiin pääsee 12 melojaa. Isäntämaa Japanille on varattu yksi kiintöpaikka. Viisi maata valittiin MM-kilpailujen 2019 perusteella. Loput paikat jaetaan viidessä alueellisessa karsintakilpailussa sekä vuoden 2020 World Cup 2:ssa.
Karsinnat > Paikan varmistaneet maat

Lähde:
| Kilpailu/karsintatapa | Ajankohta | Paikat |  |
| --- | --- | --- | --- |
| Isäntämaa |  | 1 |  Japani |
| MM-kilpailut 2019 | 21.–25. elokuuta 2019 | 7 |  Kanada    Puola    Valko-Venäjä    Venäläiset olympiaurheilijat    Yhdysvallat    Chile    Unkari |
| Afrikan-kisat 2019 | 26.–31. elokuuta 2019 | 1 |  Nigeria |
| Osenian karsintakilpailu | 14.–16. helmikuuta 2020 | 1 |  Uusi-Seelanti |
| Amerikan karsintakilpailu | 8.–11. huhtikuuta 2021 | 1 | – |
| Aasian-mestaruuskilpailut 2020 | 5.– 7. toukokuuta 2021 | 1 |  Thaimaa |
| Euroopan karsintakilpailu | 12.–13. toukokuuta 2021 | 1 |  Espanja |
| ICF World Cup 2 | 19.–23. toukokuuta 2021 |  |  Kroatia |
| Käyttämättömät maapaikat |  |  |  Bulgaria |
Kilpailu

Kilpailu koostuu alkueristä, puolivälieristä, välieristä ja kahdesta loppukilpailusta.
Mark Lilla

Mark Lilla (s. 1956 Detroit, Yhdysvallat) on yhdysvaltalainen filosofi.
Yhdysvaltojen demokraattipuolueen tappiota vuoden 2016 presidentinvaalissa ruotiva Lillan kirjoitus "The End of Identity Liberalism" New York Timesissa ja samaa aihetta käsittelevä kirja Once and Future Liberal (2017) ovat herättäneet Yhdysvalloissa suurta huomiota. Niissä hän kehottaa demokraatteja jättämään vähemmälle vähemmistöjen ongelmat ja keskittymään suuren enemmistön ongelmiin, sillä poliittinen korrektius ei hänen mukaansa tule toteutumaan.
Teokset (valikoima)

The Public Face of Architecture: Civic Culture and Public Spaces.  Free Press, 1987.  ISBN 0-02-911811-5.
G. B. Vico: The Making of an Antimodern.  Harvard University Press, 1994.  ISBN 0-674-33963-0.
New French Thought: Political Philosophy.  Princeton University Press, 1994.  ISBN 0-691-00105-7.
The Legacy of Isaiah Berlin.  New York Review Books, 2001.  ISBN 1-59017-009-1.
The Reckless Mind: Intellectuals and Politics.  New York Review Books, expanded edition, 2016.  ISBN 1681371162.
The Stillborn God: Religion, Politics, and the Modern West.  Knopf, 2007.  ISBN 1-4000-4367-0.
The Shipwrecked Mind: On Political Reaction.  New York Review Books, 2016.  ISBN 1590179021.
The Once and Future Liberal: After Identity Politics.  Harper and Collins, 2017.  ISBN 978-0062697431.
Aiheesta muualla

MarkLilla.com, Lillan yksityinen verkkosivu
New York Review of Books, Lillan kirjoja ja artikkeleita, New York Review of Books
Lillan verkkosivu, Columbian yliopiston sivustolla
Michel Corboz

Michel Corboz
Michel Corboz (14. helmikuuta 1934 – 2. syyskuuta 2021) oli sveitsiläinen kapellimestari.
Michel Corboz syntyi Marsensissa. Hän opiskeli École Normalessa Fribourgissa ja perusti vuonna 1961 vanhan musiikin yhtye Ensemble Vocal de Lausannen. Yhtye alkooi 1960-luvulla saada kansainvälistä mainetta ja levytti muun muassa kaksi Claudio Monteverdin keskeistä teosta.
Corbozista tuli vuonna 1969 Lissabonin Gulbenkian-orkesterin kuoron kapellimestari. Gulbenkian-orkesterin kanssa hän työskenteli aina vuoteen 2019 asti. Corboz alkoi vuonna 1976 opettaa kuoronjohtoa Geneven Conservatoire Supérior de Musiquessa, missä hän opetti vuoteen 2004 asti, jolloin hän jäi eläkkeelle.
Corboz sai uransa aikana muun muassa Ordre des Arts et des Lettresin komentajan arvon Ranskassa sekä vuonna 1999 Henrik Purjehtijan ritarikunnan jäsenyyden Portugalissa.
Cordoz levytti yli sata albumia, ja hänen tuotantonsa on todella monipuolinen. Hänen tunnetuimpiin levytyksiinsä kuuluvat Johann Sebastian Bachin ja Wolfgang Amadeus Mozart kirkkomusiikkisävellykset, Monteverdin La Selva Morale, Felix Mendelssohnin oratoriot sekä Johannes Brahmsin, Gabriel Fauré, Maurice Duruflén ja Giuseppe Verdin sielunmessut. Oopperassa Cordoz johti muun muassa Monteverdin teoksia L’incoronazione di Poppea, Il ritorno d’Ulisse in patria ja Orfeo.
Cordoz kuoli syyskuussa 2021 sydämen vajaatoimintaan oltuaan sitä ennen leikkauksessa.
Metyyli

Metyyliryhmä
Metyyliryhmä (R-CH3) on yksinkertaisin orgaanisten yhdisteiden sivuketjuista. Metyyliryhmä koostuu hiiliatomista johon on sitoutunut kolme vetyatomia ja orgaanisen yhdisteen pääketju, jota merkitään kirjaimella R. Toisin sanoen metyyli on radikaali metaani (CH4) eli siitä puuttuu yksi vedyn atomi verrattuna metaaniin.
Metyyliryhmä lyhennetään usein -Me.
Esimerkkejä

Metyylietaani (Propaani) (CH3-CH2-CH3)  on sama kuin:
Propaani
Dimetyylimetaani
Etyylimetaani
Melonta kesäolympialaisissa 2020 – naisten 500 metrin kajakkiyksikkö

Naisten 500 metrin kajakkiyksikkö Tokion kesäolympialaisissa 2020 kilpailtiin 4.–5. elokuuta 2021 Sea Forest Waterwaylla. Kilpailuun osallistui 13 urheilijaa.
Karsinnat

Olympialaisiin pääsi 13 melojaa. Isäntämaa Japanille oli yksi kiintöpaikka. Lopuista paikoista kuusi täytettiin MM-kilpailujen 2019 perusteella. Loput paikat jaettiin viidessä alueellisessa karsintakilpailussa sekä vuoden 2020 World Cup 2:ssa. Alueellisista karsintakilpailuista Euroopalla oli kaksi paikkaa, muilla yksi.
Karsinnat > Paikan varmistaneet maat

Lähde:
| Kilpailu/karsintatapa | Ajankohta | Paikat |  |
| --- | --- | --- | --- |
| Isäntämaa |  | 1 |  Japani |
| MM-kilpailut 2019 | 21. – 25. elokuuta 2019 | 6 |  Ruotsi    Serbia    Tanska    Unkari    Uusi-Seelanti    Valko-Venäjä |
| Afrikan-kisat 2019 | 26. – 31. elokuuta 2019 | 1 |  Egypti |
| Osenian karsintakilpailu | 14.–16. helmikuuta 2020 | 1 |  Samoa |
| Amerikan karsintakilpailu | 8.–11. huhtikuuta 2021 | 1 |  Kanada |
| Aasian-mestaruuskilpailut 2020 | 5.– 7. toukokuuta 2021 | 1 |  Kazakstan |
| Euroopan karsintakilpailu | 12.–13. toukokuuta 2021 | 2 |  Espanja    Kroatia |
| ICF World Cup 2 | 19.–23. toukokuuta 2021 |  |  Portugali |
Kilpailu

Kilpailu koostuu alkueristä, puolivälieristä, välieristä ja kahdesta loppukilpailusta.
Mediaset

| Mediaset |
| --- | --- |

Yritysmuoto:  julkinen osakeyhtiö, pörssiyhtiö
Osake:  Italian pörssi: IT0001063210
Toimitusjohtaja:  Silvio Berlusconi
Puheenjohtaja:  Fedele Confalonieri
Kotipaikka:  Via Paleocapa 3, Milano, MI 20121, Italia
Toimiala:  joukkoviestintä
Tuotteet:  tv- ja elokuvatuotanto; radio- ja televisiolähetykset, viestintä mobiililaitteille, verkkokauppa
Henkilöstö:  5 575  (2016)
Tytäryhtiöt:  useita
Kotisivu:  www.mediaset.it/corporate/home_en.shtml
Infobox OKVirheellinen NIMI-arvo: 
Mediasetin lähetysantenni Milanossa
Mediaset S.p.A. (tunnetaan myös nimellä Gruppo Mediaset) on italialainen mediayhtiö, joka keskittyy televisiolähetyksiin ja elokuvien tuottamiseen. Se on maan suurin yksityinen televisioyhtiö. Milanossa kotipaikkaansa pitävä yhtiö on listattu Italian pörssiin.
Yhtiön perusti vuonna 1978 nimellä TeleMilano Italian entinen pääministeri Silvio Berlusconi.
Mediaset omistaa Italiassa toimivat kanavat Canale 5, Italia 1 ja Rete 4 sekä Espanjassa toimivat Telecincon ja Cuatron. Se omistaa myös maksullisia kanavia sekä elokuvatuotantoyhtiö Medusa Filmin ja televisio-ohjelmia tuottavan Endemolin.
Mike McLeod

| Mitalit | Mitalit | Mitalit |  |
| --- | --- | --- | --- |
|  Mike McLeod vuonna 1977. |  Mike McLeod vuonna 1977. |  Mike McLeod vuonna 1977. |  |
Maa:   Yhdistynyt kuningaskunta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Los Angeles 1984 | 10 000 m |  |
Michael James "Mike" McLeod (s. 25. tammikuuta 1952 Dilston, Northumberland) on brittiläinen entinen kestävyysjuoksija. Hän sai vuoden 1984 kesäolympialaisissa Los Angelesissa hopeaa miesten 10 000 metrin juoksussa ajalla 28.06,22. McLeod kilpaili lisäksi vuoden 1980 kesäolympialaisissa Moskovassa ja vuoden 1988 kesäolympialaisissa Soulissa. Myös hänen veljensä Tony McLeod on olympiaurheilija.
McLeodin henkilökohtainen ennätysaika 10 000 metrin juoksussa on 27.39,76 (1979).
Mere

Te Atiawa-heimon päällikkö Wiremu Kingi kädessään Mere pounamu. Maalannut Gottfried Lindauer vuonna 1915.
Mere tai mere pounamu oli maorien käyttämä yleensä pounamusta valmistettu nuija eli patu. Sitä käytettiin lähitaistelussa lyömä- ja pistoaseena. Niitä käytettiin myös johtajuuden merkkinä ja pidettiin arvokkaina perintöesineinä. Mereä käytettiin vaihtelevasti nimityksenä maorien nuijatyypille yleensä tai pelkästään pounamusta valmistetulle nuijalle, josta käytettiin myös nimeä mere pounamu tai patu pounamu. Pounamu on maorinkielinen nimitys jadelle, jota löydetään Uuden-Seelannin Eteläsaaresta..
Valmistus

Pounamusta valmistetut meret olivat maorien yhteisöissä arvokkaimpia pounamusta valmistettuja esineitä. Meren valmistaminen saattoi kestää enemmän kuin sen omistajan eliniän. Tämä johtui pounamun kovuudesta, minkä takia sen työstäminen oli hankalaa. Terä tehtiin teräväksi nuijan kaikilta puolilta. Kahvaan tehtiin kaksi, kolme tai useampi ura ja sen pohjaan reikä rannelenkin alapuolelle. Terä valmistettiin hankaamalla. Pounamunpalasta työstettiin ensin nuijan suurpiirteiset linjat kvartsiittipaloilla. Tämän jälkeen sitä hiottiin hiekan ja veden avulla. Vesi ja hiekka -käsittelyn jälkeen viimeistelyhionta tehtiin hiekkakivellä, jolloin siihen saatiin sileä pinta.
Käyttö

Mereen liitettiin joskus sen kantajalleen aiheuttamaa rohkeus ja menestys taistelussa. Monet niistä siirtyivät sukupolvien ajan isältä pojalle. Mereä käytettiin sekä lyömä- että pistoaseena. Suosittu tekniikka oli kallonrikkova isku päähän. Päässä tähdättiin ohimoon, tai vaihtoehtoisesti vastustajan kylkiluihin. Iskut olivat enemmänkin leikkaavia tai pistäviä kuin kirvesmäisiä. Tämä johtui siitä, että näin aseen riski osua toiseen aseeseen pieneni ja samalla pieneni sen rikkoutumisen vaara. Kun meren omistaja joutui vangiksi, hän saattoi pyytää vangitsijoitaan surmaamaan hänet omalla merellään, sillä kuolema tämän aseen iskusta saatettiin nähdä arvokkaampana kuin jonkin toisen. Merejä saatettiin käyttää myös rauhanteossa. Esimerkkinä tapaus, jossa Ngāpuhi-heimo lahjoitti Hine-nui-o-te-paua-nimisen meren Ngāti Pāoa -heimolle. Se annettiin myöhemmin kuvernööri George Greylle maorien halutessa osoittaa rauhantahtoaan eurooppalaisten kanssa.
Aiheesta muualla

Kuvia tai muita tiedostoja aiheesta Mere Wikimedia Commonsissa
Kataore-niminen mere pounamu. Tämän aseen koko on 42cm x 12cm.
Merlene Ottey

| Merlene Ottey |
| --- | --- |
 Merlene Ottey vuonna 2011
Henkilötiedot
Syntynyt: 10. toukokuuta 1960 (ikä 64) Hanover, Jamaika
Kansalaisuus:   Jamaika /  Slovenia
Yleisurheilija
Lempinimi:  Black Gazelle
Pituus:  175 cm
Paino:  62 kg
Laji:  pikajuoksu
Ennätykset:  100 m: 10,74 (1996) 200 m: 21,64 (1991) 400 m: 51,12 (1983)
| Mitalit> Maa:   Jamaika.Naisten yleisurheilu. Olympialaiset  | Mitalit> Maa:   Jamaika.Naisten yleisurheilu. Olympialaiset  | Mitalit> Maa:   Jamaika.Naisten yleisurheilu. Olympialaiset  | Maa:   Jamaika> Naisten yleisurheilu. |
| --- | --- | --- | --- |
|  Hopeaa | Atlanta 1996 | 100 metriä |  |
|  Hopeaa | Atlanta 1996 | 200 metriä |  |
|  Hopeaa | Sydney 2000 | 4 × 100 m viesti |  |
|  Pronssia | Moskova 1980 | 200 metriä |  |
|  Pronssia | Los Angeles 1984 | 100 metriä |  |
|  Pronssia | Los Angeles 1984 | 200 metriä |  |
|  Pronssia | Barcelona 1992 | 200 metriä |  |
|  Pronssia | Atlanta 1996 | 4 × 100 m viesti |  |
|  Pronssia | Sydney 2000 | 100 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio 1991 | 4 × 100 m viesti |  |
|  Kultaa | Stuttgart 1993 | 200 metriä |  |
|  Kultaa | Göteborg 1995 | 200 metriä |  |
|  Hopeaa | Helsinki 1983 | 200 metriä |  |
|  Hopeaa | Stuttgart 1993 | 100 metriä |  |
|  Hopeaa | Göteborg 1995 | 100 metriä |  |
|  Hopeaa | Göteborg 1995 | 4 × 100 m viesti |  |
|  Pronssia | Helsinki 1983 | 4 × 100 m viesti |  |
|  Pronssia | Rooma 1987 | 100 metriä |  |
|  Pronssia | Rooma 1987 | 200 metriä |  |
|  Pronssia | Tokio 1991 | 100 metriä |  |
|  Pronssia | Tokio 1991 | 200 metriä |  |
|  Pronssia | Stuttgart 1993 | 4 × 100 m viesti |  |
|  Pronssia | Ateena 1997 | 200 metriä |  |
Merlene Joyce Ottey OD (s. 10. toukokuuta 1960 Hanover, Jamaika) on jamaikalaissyntyinen, vuodesta 2002 alkaen Sloveniaa edustanut pikajuoksija. Ottey on saavuttanut MM-kisoissa kolme kultaa, neljä hopeaa ja seitsemän pronssia; olympialaisissa hän on saanut kolme hopeaa ja kuusi pronssia. 23 arvokisamitalia on enemmän kuin yhdelläkään toisella yleisurheilijalla.
Hän on juossut kaikkien aikojen kuudenneksi parhaan ajan naisten 100 metrillä ja kolmanneksi parhaan ajan 200 metrillä.
Ottey valittiin vuonna 1990 IAAF:n vuoden naisyleisurheilijaksi. Otteyn saavutukset ja hänen uransa pituus ovat antaneet hänelle lempinimen radan kuningatar. Otteystä käytettiin aikoinaan myös nimeä pronssikuningatar, koska hän ei lukuisista arvokisamitaleistaan huolimatta voittanut henkilökohtaista MM- tai olympiakultamitalia ennen Stuttgartin MM-kilpailuja vuonna 1993.
Opiskelu

Ottey muutti vuonna 1979 Yhdysvaltoihin ja aloitti opinnot Nebraskan yliopistossa. Hän valmistui Nebraskasta vuonna 1984 suoritettuaan Bachelor of Arts -tutkinnon.
Urheilu-ura > 1970-luku

Ensimmäisen arvokisamitalinsa Ottey saavutti vuonna 1979 oltuaan kolmas 200 metrillä Pan-Amerikan kisoissa.
Urheilu-ura > 1980-luku

Moskovan olympialaisissa 1980 Ottey sai pronssia 200 metrillä. Helsingin MM-kilpailuissa 1983 hän voitti hopeaa 200 metrillä ja pronssia pikaviestissä. Los Angelesin olympialaisissa 1984 Ottey sai pronssia sekä 100 että 200 metrillä. Rooman MM-kilpailuissa 1987 hän toisti Los Angelesin olympialaisten saavutuksensa.
Urheilu-ura > 1990-luku

Tokion MM-kilpailuissa 1991 Ottey sai niin ikään pronssia sekä 100 että 200 metrillä, minkä lisäksi hän voitti kultaa pikaviestissä. Barcelonan olympialaisissa 1992 Ottey sai pronssia 200 metrillä. Stuttgartin MM-kilpailuissa 1993 hän voitti kultaa 200 metrillä, hopeaa 100 metrillä ja pronssia pikaviestissä. Göteborgin MM-kilpailuissa 1995 Ottey voitti jälleen kultaa 200 metrillä, minkä lisäksi hän sai hopeaa sekä 100 metrillä että pikaviestissä. Atlantan olympialaisissa 1996 Ottey sai hopeaa sekä 100 että 200 metrillä ja pronssia pikaviestissä. Ateenan MM-kilpailuissa 1997 hän voitti pronssia 200 metrillä.
Urheilu-ura > 2000-luvun alku

Otteyn viimeisin arvokisamitali on hopea vuoden 2000 olympialaisten 4 × 100 metrin viestistä. Hän oli Sydneyssä 100 metrillä neljäs, mutta hänet palkittiin myöhemmin pronssilla KOK:n päätöksellä kisan voittaneen Marion Jonesin dopingtapauksen vuoksi. Vuodesta 2002 alkaen Ottey edusti Sloveniaa koska koki, että Jamaikan yleisurheiluliitto katsoi hänet liian vanhaksi kilpailemaan mutta hän itse koki, että osaa vielä juosta riittävän nopeasti.
Urheilu-ura > 2000-luvun alku > Kilpailukausi 2007

Ottey edusti Sloveniaa Osakan vuoden 2007 yleisurheilun maailmanmestaruuskisoissa naisten 100 metrin pikajuoksussa. Hän oli kisojen ainoa urheilija, joka oli ollut mukana ensimmäisissä MM-kisoissa 1983 Helsingissä. Hän karsiutui naisten 100 metrin alkuerien ensimmäisellä kierroksella ajalla 11,64 sekuntia, juostuna 1,3 m/s myötätuuleen, joka uupui 0,08 sekuntia hänen kauden 2007 parhaastaan. 47-vuotiaan Otteyn paras aika 100 metrillä vuodelta 2007 oli 4. elokuuta 2007 1,8 m/s vastatuuleen Italian Mallesissa juostu 11,56 sekuntia. Vaikka menestystä Osakassa ei tullutkaan, Ottey ei pitänyt alkuerien jälkeen mahdottomana osallistumistaan Pekingin olympiakisoihin 2008, edellyttäen että hän pysyy terveenä ja kykenee vakavaan harjoitteluun.
Merlene Ottey Osakassa mahdollisuudestaan osallistua Pekingin 2008 olympiakisoihin:
»We will see how it goes. I still enjoy it.»
Urheilu-ura > 2000-luvun alku > Kilpailukausi 2008

Ottey harjoitteli alkuvuoden 2008 Kaliforniassa. Tavoitteena oli saavuttaa peruskunto, joka mahdollistaisi osallistumisen Pekingin olympiakisoihin. Kautena 2007 Ottey kärsi allergiasta, mikä esti täysipainoisen harjoittelun.
»I have Mount Everest to climb in achieving the qualification standard for the Olympic Games. But all things are possible.»
Otteyn kauden 2008 paras aika naisten 100 metrillä syntyi 11. heinäkuuta 2008 Mariborissa, Sloveniassa kun Ottey juoksi 1,3 m/s myötätuuleen 11,60 sekuntia. 19. heinäkuuta 2008 Mariborissa, Slovenian yleisurheilun mestaruuskisoissa Ottey juoksi naisten 100 metrin kisan finaalissa. Kisan finaalissa Otteyn 2,0 m/s myötätuuleen juoksema 11,61 sekuntia oikeutti toiseen sijaan. Pekingin olympiakisojen B-raja jäi kuitenkin rikkomatta ja siksi Otteyta ei nähty Pekingin olympialaisissa kilpailijana.
Urheilu-ura > 2010-luku > Kilpailukausi 2010 – maailmanennätyksiä 100 ja 200 metrillä 50-vuotiaiden sarjassa

Ottey aloitti vuoden 2010 kilpailukauden 6. kesäkuuta 2010 Slovenian Postojnassa, juoksemalla alkuerissa 50-vuotiaiden 100 metrin maailmanennätyksen 11,95 0,9 m/s myötätuuleen. Voimassa ollut 50-vuotiaiden ennätys oli Philipa Raschkerin 17. toukokuuta 1997 juostu 12,50. Ottey vielä paransi aikaansa juoksemalla seuraavana päivänä 11,72.
13. heinäkuuta Ottey juoksi Novo Mestossa ajan 11,71 tullen toiseksi ja häviten 0,04 sekuntia 24-vuotiaalle slovenialaiselle Sabina Veitille. Ottey valittiin EM-kisoihin Slovenian 4 × 100 metrin viestijoukkueeseen.
Ottey juoksi myös uuden 50-vuotiaiden 200 metrin maailmanennätyksen 18. heinäkuuta 2010 Slovenian mestaruuskisoissa. Ottey juoksi alkuerissä ajan 24,33 0,9 m/s myötätuuleen parantaen Marie Lande Mathieun nimissä ollutta 50-vuotiaiden ennätystä 1,22 sekuntia. Finaalissa Ottey juoksi 1,1 m/s myötätuuleen ajan 24,38 tullen viidenneksi.
Urheilu-ura > 2010-luku > Kilpailukausi 2011

Koska Ottey sairasteli usein kilpailukaudella 2011 tuloksia ei kertynyt paljoa. Silti kauden paras 100 metrin aika oli Sundsvallissa 31. heinäkuuta 2011 juostu 11,77, 0,3 m/s myötätuuleen  ja paras 200 metrin aika Slovenian Novo Mestossa 13. heinäkuuta 2011 juostu 24,64, -1,2 m/s vastatuuleen.
Urheilu-ura > 2010-luku > Kilpailukausi 2012

52-vuotias Merlene Ottey juoksi Helsingin EM-kisojen Slovenian 4 × 100 metrin alkuerässä viestijoukkueessa ankkuriosuuden. Slovenian naisten viestikvartetti saavutti ajan 44,28 ja sijoittui erässään kuudenneksi eikä päässyt finaaliin. Tämän kauden paras aika Otteyllä on Mariborissa 0,9 m/s myötätuuleen juostulla 100 metrillä 11,82
Henkilökohtaiset ennätykset

Merlene Otteyn henkilökohtaiset pikamatkojen juoksuennätykset.
| Matka | Aika | Tuuli m/s | Paikka | Pvm | Muuta |
| --- | --- | --- | --- | --- | --- |
| 100 metriä | 10,74 sekuntia | 1,3 | Milano, Italia | 7. syyskuuta 1996 | 36 v |
| 150 metriä | 16,46 sekuntia | - | Trapani, Italia | 27. syyskuuta 1989 | 29 v |
| 200 metriä | 21,64 sekuntia | 0,8 | Bryssel, Belgia | 13. syyskuuta 1991 | 31 v |